Document ID: 32014R0628

KOMISIJAS ĪSTENOŠANAS REGULA (ES) Nr. 628/2014
(2014. gada 12. jūnijs),
ar ko groza Regulu (EK) Nr. 341/2007 attiecībā uz importa tarifa kvotu Ķīnas izcelsmes ķiplokiem
EIROPAS KOMISIJA,
ņemot vērā Līgumu par Eiropas Savienības darbību,
ņemot vērā Eiropas Parlamenta un Padomes 2013. gada 17. decembra Regulu (ES) Nr. 1308/2013, ar ko izveido lauksaimniecības produktu tirgu kopīgu organizāciju un atceļ Padomes Regulas (EEK) Nr. 922/72, (EEK) Nr. 234/79, (EK) Nr. 1037/2001 un (EK) Nr. 1234/2007 (1), un jo īpaši tās 187. panta a) punktu,
tā kā:
(1)
Ar Komisijas Regulu (EK) Nr. 341/2007 (2) atver ķiploku un dažu citu no trešām valstīm importētu lauksaimniecības produktu tarifu kvotas un nosaka to administrēšanu.
(2)
Nolīgumā vēstuļu apmaiņas veidā starp Eiropas Savienību un Ķīnas Tautas Republiku saskaņā ar 1994. gada Vispārējās vienošanās par tarifiem un tirdzniecību (GATT) XXIV panta 6. punktu un XXVIII pantu attiecībā uz koncesiju grozīšanu Bulgārijas Republikas un Rumānijas saistību sarakstos, tām pievienojoties Eiropas Savienībai (3), kas apstiprināts ar Padomes Lēmumu 2014/116/ES (4), ir paredzēts 12 375 tonnu palielinājums daudzumam, kas Ķīnas Tautas Republikai piešķirts saskaņā ar ES tarifa likmes kvotu ķiplokiem.
(3)
Tarifa likmes kvotas pieaugums būtu jāiekļauj Regulas (EK) Nr. 341/2007 I pielikumā. Tā kā 2014. gada 28. janvārī Padome apstiprināja nolīgumu starp Eiropas Savienību un Ķīnas Tautas Republiku, importētājiem būtu jābūt piekļuvei palielinātajiem apjomiem, sākot no 2014./2015. gada importa tarifa kvotu perioda otrā apakšperioda.
(4)
Tāpēc attiecīgi būtu jāgroza Regula (EK) Nr. 341/2007.
(5)
Šajā regulā paredzētie pasākumi ir saskaņā ar Lauksaimniecības tirgu kopīgās organizācijas komitejas atzinumu,
IR PIEŅĒMUSI ŠO REGULU.
1. pants
Grozījums Regulā (EK) Nr. 341/2007
Regulas (EK) Nr. 341/2007 I pielikumu aizstāj ar šīs regulas pielikuma tekstu.
2. pants
Stāšanās spēkā
Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
To piemēro no 2014. gada 1. jūlija.
Šī regula uzliek saistības kopumā un ir tieši piemērojama visās dalībvalstīs.
Briselē, 2014. gada 12. jūnijā

Labels: 3
17
18
6